text: Troels Ravn: Jeg er klar til at afløse Corydon i Folketinget
  22 december 2015 kl. 10.10
  Troels Ravn, der er 1.-suppleant for Socialdemokratiet i Sydjyllands Storkreds, er klar til at afløse Bjarne Corydon i Folketinget. Det siger han til TV SYD. 
  Troels Ravn fra Vejen røg trods et stort personligt stemmetal ud af Folketinget i juni - men nu er han klar til at genoptage arbejdet på Christiansborg, som afløser for Bjarne Corydon, der stopper i dansk politik.
  - Det er en helt ny situation. Jeg har kun kendt til Corydons farvel i et kvarter - men jeg er klar. Jeg vil gerne blive i politik, selvom jeg var ved at vænne mig til tanken om et liv uden Christiansborg, siger en glad Troels Ravn til TV SYD.
  Troels Ravn er 54 år og har været medlem af Folketinget  fra 2005 til 2007 og igen fra 2011 til 2015.
  I sin seneste periode på Christiansborg var han blandt andet formand for Udvalget for Udlændinge- og Integrationspolitik,kultur- og medieordfører og formand for Sydslesvigudvalget.
  Troels Ravns lokale partiformand i Vejen Lone Søndergaard er også begejstret - se blot her på Facebook:
  
  
  